Marianne Mikko 1.–7. maini kestnud Rwanda lähetuse kulud olid kokku 2213,97 eurot, sealhulgas sõidukulud 792 eurot, majutus 1071,97 eurot ja päevarahad 350 eurot.
Terje Trei 2.–6. maini toimunud Rwanda lähetuse kulud olid kokku 1704,58 eurot, sellest sõidukulud 783 eurot, majutus 579,73 eurot, päevarahad 250 eurot ja kohustuslik reisivaktsineerimine 91,85 eurot.
"Riigikogu liikmete lähetused on osa nende töökohustustest ja Eesti riigi välissuhtlusest," ütles riigikogu kommunikatsioonijuht Epp-Mare Kukemelk Delfile. "Kuuludes rahvusvahelistesse organisatsioonidesse on riigil ka nende ees kohustused, mida Riigikogu liikmed aitavad täita."
Riigikogu Eesti-Rwanda parlamendirühma esimees Marianne Mikko ja liige Terje Trei olid Rwandas parlamendirühma visiidil, et tutvuda Aafrika Liidu eesistujamaa tegevusega eelkõige soolise võrdõiguslikkuse ja keskkonnahoiu vallas.